Miren Lazkano

Miren Zuriarrain Lazkano (Donostia, 1997ko ekainaren 16a) atleta da, piraguismoan lehiatzen da eslalom modalitatean. Slalomeko Europako Piraguismo Txapelketan hiru domina lortu zituen, urrea 2021ean, zilarra 2014an eta brontzea 2018an. 2021ean Eslalomeko C1 modalitateko Europako txapeldun bilakatu zen. 2025eko ekainean bi domina lortu zituen Seu d'Urgellen jokatu zen Munduko Kopako proban: urrea kayak-krosean, eta zilarra C1 kategorian.

 Bizitza 
Mirenek Club Atlétiko San Sebastian-en eman zituen lehen pausoak ikastaro batean, 10 urte zituela. Hasieran ez zitzaion atsegina suertatu, olatuek beldurtu egiten baitzuten, halere, giro ona zegoenez jarraitzea erabaki zuen, eta harrezkero hainbat ordu igaro ditu bertan. Maialen Chourraut eta Jessica Fox dira bere erreferenteak.

 Kirol ibilbidea 
2012an, 14 urte zituela, lortu zuen lehenengoz estatuko junior taldean sartzea eta bere lehenengo nazioarteko domina eskuratu zuen. 2014. urtean Estatu mailako talde absolutuan sartu zen. 2017an Europako txapeldun izan zen 23 urtez azpiko kategorian.

2018ko denboraldian urrea eskuratu zuen 23 urtez azpiko Europako txapelketako taldekako proban eta 23 urtez azpiko Munduko txapelketako taldekakoan eta C2 mistoan. 2019an sorbaldako lesio batek uretatik kanpo utzi zuen denboraldi osoan. 2021ean urrea lortu zuen C1 modalitateko Europako Txapelketan.

Uretan trebea den arren, errespetua dio urari. Itsasoan eta ibaietan beldurra pasatzen du batzuetan, baina adrenalina hori beharrezkotzat jotzen du. 2021eko Europako Txapelketan ere beldurtu egin omen zen Ivreako kanala ikustean, baina Ivreako kanala oso zaila izan arren, lehenengo postua lortu zuen. Klubeko kideek ohoreak egin zizkioten lorpenagatik.

Slalomeko Europako Piraguismo Txapelketan hiru domina lortu zituen, urrea 2021ean, zilarra 2014an eta brontzea 2018an.

2021ean Eslalomeko C1 modalitateko Europako txapeldun bilakatu zen.

2024ko Udako Olinpiar Jokoetan parte hartu zuen, eta 10.a izan zen C-1 slalom proban.

2025eko ekainean bi domina lortu zituen Seu d'Urgellen jokatu zen Munduko Kopako proban: urrea kayak-krosean, eta zilarra C1 kategorian.

 Nazioarteko palmaresa 
Europako lehiaketakUrteaTokiaDominaLehiaketa2014Viena (Austria)link=Archivo:Silver_medal_icon.svg|15x15pxC1 taldeka2018Praga (Txekiar errepublika)link=Archivo:Bronze_medal_icon.svg|15x15pxC1 taldeka2021Ivrea (Italia)link=Archivo:Gold_medal_icon.svg|15x15pxC1 Bakarka

 Erreferentziak 

 Kanpo estekak 

 Miren Lazkano: «Nahi dut uretan dudan gorputzaldia izatea nire konfiantzaren oinarri» Berria, 2025.06.13
 Miren Lazkano, Europako txapeldunari harrera2021ko maiatza

Kategoria:Donostiarrak
Kategoria:Euskal Herriko kanoalariak
Kategoria:Emakume kirolariak
Kategoria:2024ko Udako Olinpiar Jokoetako kanoalariak